Diari Oficial de la Generalitat Valenciana


Sumari del DOGV 9961, del 21-10-2024 (2024/10138)

RESOLUCIÓ de 17 d’octubre de 2024, de la Dirección General, per la qual es modifica el termini de presentació de sol·licituds establit en la base sexta de l'annex II de la Resolució de 5 de juny de 2024, del conseller d'Educació, Universitats i Ocupació, per la qual s'establixen les bases reguladores i es convoca per a l'exercici 2024 el Programa de primera experiència professional en les administracions públiques, de concessió de subvencions per a la contractació de persones desocupades menors de trenta anys, en el marc del PRTR.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9961

Data del DOGV
:   21-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10381

CVE
:   OJSC-O-8409-86462

Data del document
:   17-10-2024

Organisme emissor
:   Labora Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública
    * inserció professional
    * jove

En el DOGV 9871 de 14 de juny de 2024, es va publicar la Resolució de 5 de juny de 2024, del conseller d'Educació, Universitats i Ocupació, per la qual s'establixen les bases reguladores i es convoca per a l'exercici 2024 el Programa de primera experiència professional en les administracions públiques, de concessió de subvencions per a la contractació de persones desocupades menors de trenta anys, en el marc del Pla de recuperació, transformació i resiliència; d'ara en avant Resolució de 14 de juny de 2024.

En l’annex II es regulen les ajudes per a compensar el desplaçament de les persones contractades a l'empara de la convocatòria per a 2024 del Programa de primera experiència professional en les administracions públiques, i s’establix, en el punt 2 de la base sexta, que el termini de presentació de sol·licituds s'estendrà des del 15 fins al 30 d'octubre de 2024.

En el resolc segon de la Resolució de 14 de juny, es faculta la Direcció General de LABORA per a dictar les instruccions i adoptar les mesures que requerisca l'aplicació i execució d'esta resolució. En particular, per a dictar la instrucció a què fa referència la base sèptima de l'annex I. Així mateix, se la faculta per a ampliar els termes i terminis establits, així com per a resoldre les incidències de qualsevol naturalesa que es produïsquen després de la concessió de les ajudes.

Vist que, iniciat el termini de presentació de sol·licituds, encara no s'han pogut iniciar les contractacions que donen dret a les ajudes, es fa necessari modificar el terme de termini de presentació d'estes, i adequar-se al calendari d'execució real de l'actuació.

En virtut del que s'ha exposat,

RESOLC

*Únic*

Ampliar el termini de presentació de sol·licituds establit en el punt 2 de la base sexta de l'annex II de la Resolució de 5 de juny de 2024, del conseller d'Educació, Universitats i Ocupació, per la qual s'establixen les bases reguladores i es convoca per a l'exercici 2024 el Programa de primera experiència professional en les administracions públiques, de concessió de subvencions per a la contractació de persones desocupades menors de trenta anys, en el marc del Pla de recuperació, transformació i resiliència, i el termini queda establit entre el 15 d'octubre i el 15 de novembre de 2024.

Esta resolució entrarà en vigor el dia de la firma.

Contra esta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar de l'endemà de la publicació, davant el corresponent jutjat contenciós administratiu competent, d'acord amb el que s'establix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant este mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjuí que les persones interessades puguen presentar qualsevol altre recurs que estimen pertinent.

  

València, 17 d'octubre de 2024

Antonio Galvañ Diez

Director general de LABORA Servei Valencià d'Ocupació i Formació